recursal/SuperWikiNEXT-32B huggingface dataset:
מתיאולתי בגאורגיה
**מתיאוּלֶתי** (בגאורגית: **მთიულეთი**, תרגום: "האדמה ההררית") הוא מחוז היסטורי-גאוגרפי במזרח גאורגיה, במדרונות הדרומיים של הרי הקווקז הגדול. הוא כולל בעיקר את עמק ארגווי הלבן. גבולותיו: חבי וחבסורתי מצפון, פשאבי ממזרח, כארתלי מדרום וסמאצ'בלו (דרום-אוסטיה) ממערב. מתיאולתי כולל חלקים מנפת דושתי ונפת קזבגי, שבמחוז מצחתה מתיאנתי. העיירה פסנאורי נודעת בחינקלי מתוצרתה. העיירה היא המרכז המסורתי של המחוז ההיסטורי. 

במקורו ובמובן הצר כלל מתיאולתי קהילה היסטורית הררית קטנה, שנקראה "צחַווֶתי". החל מהמאה ה-13 נחשבו לרוב העמקים השכנים של חאדו וגודמע'ארי לחלקים ממתיאולתי. 

על פי המסורת ההיסטורית, נינו הקדושה, המטבילה של הגאורגים, הטיפה במקום לנצרות בתחילת המאה ה-4. מתיאולתי, ואנשיה, נזכרים בהקשר של המערכה הגאורגית נגד משלחת הענישה, בראשות בוגה אל-כביר אל-שרעבי (ידוע גם בשם בוגה הטורקי), לדיכוי המרד של יצחק ב. אסמאעיל, שנשלח על ידי הח'ליף אל-מתוכל (المتوكل على الله جعفر بن المعتصم), בשנת 853. צבאו תקף את ההרים של איבריה/כארתלי, אבל נכשל בניסיונו להכניע את המתיאולתים. בוגה שרף את טביליסי עד לאפר וערף את ראשו של יצחק ב. אסמאעיל. המתיאולתים נשארו נאמנים לכתר הגאורגי והצטרפו למשלחת שנשלחה על ידי המלכה תמר, כדי לדכא את השבטים ההרריים שמרדו בתחילת המאה ה-13. תחת שלטונה של תמר, בהתאם למיקומו האסטרטגי, הוכפף מחוז מתיאולתי לסמכותם של פקידים בדרגה גבוהה כמו "אבולאסן", שהיה המשנה למלך כארתלי וצ'יבר, השר הראשי של גאורגיה. מאוחר יותר, בתחילת המאה ה-14, היה מתיאולתי מוקד המאבק בין שני בתים פאודליים חזקים, האריסתווים של קסאני וארגווי. ידם של הארסתווים של ארגווי הייתה על העליונה, והם שלטו באזור עד שנושלו על ידי מלכי גאורגיה בשנת 1743. ממאי עד ספטמבר 1804 היה מתיאולתי לזירה של מרד טורדני נגד האימפריה הרוסית, שסיפחה את גאורגיה בשנת 1801. המרד התפשט במהירות למחוזות ההרריים השכנים. בסופו של דבר דוכא המרד על ידי המפקד הרוסי פאבל ציציאנוב, לאחר קרב קשה.

קישורים חיצוניים
----------------

ויקישיתוף מדיה וקבצים בנושא **מתיאולתי** בוויקישיתוף

| מחוזות היסטוריים של גאורגיה |
| --- |
| 

|  |  |
| --- | --- |
| אבחזיה • אג'ריה • גוריה • אימרתי • קאחתי • סוואנתי • הרתי • ג'אוואחתי • כארתלי • חבסורתי • לצ'חומי • מתיאולתי • מסחתי • פשאבי • רצ'ה • סמגרלו • טאו-קלארג'תי • תושתי | מחוזות היסטוריים של גאורגיה |

 |
**מתיאס באמרט** (בשווייצרית: **Matthias Bamert**, נולד ב-5 ביולי 1942, שווייץ) הוא מנצח, אבובן ומלחין שווייצרי המשמש כמנצח הראשי של התזמורת הסימפונית של סאפורו, יפן.

ביוגרפיה
--------

באמברט נולד בשווייץ. החל את דרכו כמנצח בתזמורת קליבלנד ומאז ניהל מוזיקלית מספר תזמורות, ביניהן התזמורת הפילהרמונית המלזית (אנ'), תזמורת רדיו שווייץ ואחרות.

כיהן כמנצח אורח ראשי במספר תזמורות בהן התזמורת הפילהרמונית של לונדון והתזמורת הסקוטית הלאומית. בשנותיו בלונדון עמד בראש מפעל הקלטות של יצירות מוצרט על ידי בני דורו, מיזם שזיכה אותו בפרס בינלאומי חשוב.

כמנצח אורח הוביל מספר תזמורות בהן התזמורת הסימפונית של ברמינגהאם, תזמורת רשות השידור הבריטית, התזמורת הפילהרמונית של סנקט פטרבורג, הקאמרטה הישראלית ירושלים, התזמורת הסימפונית הישראלית ראשון לציון ואחרות. באמרט ניהל פסטיבלי מוזיקה שונים. הוא הקליט עד היום יותר מ-80 תקליטורים כמנצח ורבים מהם זכו בפרסים.

קישורים חיצוניים
----------------

* אתר האינטרנט הרשמי של מתיאס באמרט

* מתיאס באמרט, במסד הנתונים הקולנועיים IMDb (באנגלית)

* מתיאס באמרט, באתר ספוטיפיי

* מתיאס באמרט, באתר AllMusic (באנגלית)

* מתיאס באמרט, באתר MusicBrainz (באנגלית)

* מתיאס באמרט, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007442177605171
* BIBSYS: 3039553
* BnF: cb138911141 (data)
* CiNii: DA11910175
* GND: 10377548X
* ISNI: 0000 0000 8185 2678
* LCCN: n82152238
* LNB: 000039329
* MusicBrainz: 5849230f-84b0-4cd1-be58-b99c8a4d76c6
* NKC: ola2004228760
* NLA: 35647657
* NTA: 099946408
* SNAC: w6cg75fm
* SUDOC: 157334228
* Trove: 1026021
* VIAF: 116452008
* WorldCat: lccn-n82152238

 |
פארק מת"ם וקניון חיפה משמאל
**קניון חיפה** או **קניון עזריאלי חיפה** הוא מרכז מסחרי הממוקם במבואות הדרומיים של חיפה. הקניון נמצא ברחוב פלימן 4, סמוך לדרך פרויד העולה למרכז העיר, לכביש 4 ולכניסה למנהרות הכרמל, וכן סמוך לפארק מת"ם, אצטדיון סמי עופר, תחנת הרכבת חיפה - חוף הכרמל ותחנת האוטובוסים מרכזית חוף הכרמל.

היסטוריה
--------

הקניון הוקם בין השנים 1995 ל-1997 על ידי חברת דנקנר השקעות שהחזיקה 60% מהבעלות, אנשי העסקים שמשון פריצקר שהחזיק 23%, יעקב חי 13%, וחברת קמור (שהייתה בבעלות אהרון אחיעז ודן ברנר) שהחזיקה 5%. ביולי 1998 רכש איש העסקים הרוסי-ישראלי ולדימיר גוסינסקי מ"דנקנר השקעות" 28.5% ממניות הקניון, תמורת 31 מיליון דולר, על פי שווי קניון של כ-110 מיליון דולר. בשנת 1999 נפתח בקניון סניף של רשת מועדוני כושר הבינלאומית הולמס פלייס. בשנת 2001 התקבל אישור לבנות על גג הקניון מגדל משרדים, בשטח של 20 אלף מ"ר, בהשקעה של 16 מיליון דולר אך המגדל לא נבנה.

ב-2004 נמכרה חברת דנקנר השקעות לחברת דלק נדל"ן מקבוצת דלק שבבעלות יצחק תשובה, שהייתה לבעלת השליטה בקניון. בינואר 2010 נרכש הקניון מדלק נדל"ן על ידי קבוצת עזריאלי, תמורת 300 מיליון שקל.

באוקטובר 2007, הודיעה הנהלת הקניון כי החנויות יפתחו גם בשבתות וחגים. בתי הקפה והאטרקציות השונות של הקניון (קרטינג, באולינג ועוד) פעלו כבר בשבתות. עם זאת, כיום החנויות אינן פתוחות בשבתות וחגים.

מבנה הקניון
-----------

שטחו 30,000 מטר רבוע, והוא כולל עשרות חנויות ועסקים מגוונים. תמהיל ענפי המסחר בקניון כולל חנויות הלבשה והנעלה, חנויות ספרים, חנויות חשמל, אלקטרוניקה ומחשוב, אופטיקה, תכשיטים, רשת פארם, בתי קפה, מסעדות, רשתות מזון מהיר, מרכזי שירות של חברות סלולר, מתפרה, מאפיה, רשת מרכולים ומכון כושר. הוא משרת בעיקר את תושבי חיפה, טירת כרמל ויישובי מועצה אזורית חוף הכרמל.

בתי הקולנוע שפעלו בקניון בעבר נסגרו, אך בספטמבר 2019 נפתח בקניון בית קולנוע מרשת Movieland.

קישורים חיצוניים
----------------

ויקישיתוף מדיה וקבצים בנושא **קניון חיפה** בוויקישיתוף
* אתר האינטרנט הרשמי של קניון חיפה
* סיון קלינגבייל, קניון בלי עיר, באתר הארץ, 16 ביוני 2005
* אילנית חיות, ‏קניון חיפה משנה את התמהיל: מפנה את החנויות הפרטיות לטובת הרשתות, באתר גלובס, 2 ביולי 2007

הערות שוליים
------------

1. ↑  דנקנר ופריצקר השכירו 14,200 מ"ר ל-7 עוגנים בקניון חיפה, באתר גלובס, 7 ביולי 1997
2. ↑  דוד חיון, ‏קבוצת אור-חי דורשת מגוסינסקי לרכוש חלק ממניותיה בקניון חיפה, באתר גלובס, 13 באוגוסט 1998
3. ↑  אלעזר לוין, ‏הולמס פלייס שכרה 1,600 מ"ר בקניון חיפה לפי %8 או 15 דולר למ"ר, באתר גלובס, 19 ביולי 1999
4. ↑  אלעזר לוין, ‏קניון חיפה מתרחב - ישקיעו 16 מיליון דולר בבניית 20 אלף מ"ר משרדים, באתר גלובס, 31 בדצמבר 2001
5. ↑  הארץ, תשובה במגעים לרכישת אחזקות בקניון חיפה, באתר TheMarker‏, 24 ביולי 2005
6. ↑  רנית נחום-הלוי, דלק נדל"ן מכרה את קניון חיפה לקבוצת עזריאלי תמורת 300 מיליון שקל, באתר TheMarker‏, 14 בינואר 2010
7. ↑  אילנית חיות, ‏קניון חיפה יפתח את כל עסקיו בשבתות וחגים, באתר גלובס, 18 באוקטובר 2007
דיכלורו **מונואוקסיד** (Dichlorine monoxide) הוא תרכובת אי אורגנית שנוסחתה Cl2O. בטמפרטורת החדר החומר הוא גז חום-צהוב המסיס הן במים והן בממסים אורגנים. מבחינה כימית Cl2O שייך למשפחת תחמוצות כלור דוגמת כלור דו-חמצני ClO2 והוא אנהידריד של חומצה תת-כלורית. החומר הוא מחמצן חזק.

### מבנה

בדומה למים המולקולה מכופפת בשל זוגות האלקטרונים הלא קושרים על אטום החמצן וחבורת הסימטריה C2v. זווית הקשר 110.9° גדולה מזווית הקשר בחמצן בשל ההפרעה הסטרית שבין אטומי הכלור.

### הכנה

שיטת ההכנה הראשונה בה השתמשו לייצור החומר היה תגובה של גז כלור עם תחמוצת כספית לקבלת Cl2O וכספית כלורית

{\displaystyle HgO\_{(s)}+Cl\_{2(g)}\rightarrow HgCl\_{2(s)}+Cl\_{2}O\_{(g)}} דרך זו אינה בשימוש בשל המחיר והסכנה שבהרעלת כספית.

דרך בטוחה ונוחה יותר היא תגובת גז כלור עם נתרן פחמתי ומים

{\displaystyle {\ce {2Cl\_2 + 2Na\_2CO\_3 + H\_2O -> Cl\_2O +2NaHCO\_3 + 2NaCl}}}

נתרן בי קרבונט שנוצר בתגובה ממשיך להגיב

{\displaystyle {\ce {2Cl\_2 + 2NaHCO\_3 -> Cl\_2O + H\_2O + 2CO\_2 +2NaCl}}}

כך שהתגובה הכוללת

{\displaystyle {\ce {2Cl\_2 + Na\_2CO\_3 -> ClO\_2 + CO\_2 + 2NaCl}}}

ניתן לבצע את התגובה ללא מים אבל דרך זו מחייבת חימום ל 150°-250°, כיוון שדיכלורו מונואוקסיד אינו יציב בטמפרטורה זו יש להוציא באופן רציף את התוצר מהמערכת למניעת פירוק תרמי.

### תגובות

דיכלורו מונוקסיד מסיס מאוד במים שם הוא נמצא בשיווי משקל עם חומצה תת-כלורית HOCl שיווי המשקל נוטה לכיוון HOCl

{\displaystyle 2HOCl\rightleftarrows Cl\_{2}O+H\_{2}O\qquad K\_{273K}=3.55\*10^{-3}M^{-1}}

למרות שיווי המשקל הנוטה ימינה משערים שCl2O אחראי לתגובות חומצה תת-כלורית עם אלקנים ותרכובות ארומטיות.

דיכלורו מונוקסיד מגיב עם הלידים של מתכות ומתקבלים אוקסיהלידים למשל בתגובה עם טיטניום ארבע כלורי

{\displaystyle TiCl\_{4}+Cl\_{2}O\rightarrow TiOCl\_{2}+2Cl\_{2}}

ועם הלידים של אל מתכות למשל

{\displaystyle NOCl+Cl\_{2}O\rightarrow NO\_{2}Cl+Cl\_{2}}

קישורים חיצוניים
----------------

ויקישיתוף מדיה וקבצים בנושא **דיכלורו מונואוקסיד** בוויקישיתוף
**טיאניולונג** (שם מדעי: *Tianyulong*; משמעות שמו: מהמילה "tiānyǔlóng", שמו של מוזיאון הטבע של שאנדונג טיאניו, בו נמצאים הממצאים של הדינוזאור) הוא סוג של דינוזאור ממשפחת ההטרודונטוזאוריים, אשר התקיים במשך היורה העליון שלפני 158.5 מיליון שנה מזמננו בסין.

דינוזאור זה התגלה בתצורות טיאג'ישאן (אנ') בליאונינג שבצפון סין בשלד כמעט שלם שאורכו הגיע ל-70 ס"מ. המבנה שלו הזכיר מעט את ההטרודונטוזאורוס מדרום אפריקה אך הוא היה שונה במספר מאפיינים, ביניהם בראשו הגדול וזנבו וגפיו האחוריות הארוכים, בעוד הצוואר והגפיים הקדמיות היו קצרות ביחס למשפחתו. עקב מבנה שיניו שכללו ניבים מגודלים ושיניים אחוריות חדות, משערים שהיה אוכל כל.

דינוזאור זה היה בעל זקיקים בולטים מהעור של גבו, צווארו וזנבו מה שמעיד כנראה על כך שכוסה בנוצות.

גידול נוצות או זקיקי שיער אלה נדירים יחסית אצל בעלי אגן דמוי עוף ונפוצים יותר אצל התרופודים הקטנים, שגם הם נמצאו לאורך חפירות בסין. עם זאת כמה חוקרים סוברים שהגידול היה של שיער כשל כמה פטרוזאורים או אף בקשקשים שצמחו על עורם של כמה זאורופודים.

קישורים חיצוניים
----------------

ויקישיתוף מדיה וקבצים בנושא **טיאניולונג** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**טיבדאר שוגאר** (במקור **גליק** עד 1914, בהונגרית: **Sugár Tivadar**; בודפשט, 19 בפברואר 1897 – מוסקבה, מרכז ההוצאה להורג מחנה בוטובו, 16 ביוני 1938) היה סטודנט לרפואה, חבר חוג גלילאו, סגן נשיא המועצה הצבאית של בודפשט. נעצר, נידון למוות והוצא להורג במשפטי הראווה של סטלין.

ביוגרפיה
--------

טיבדאר שוגאר נולד במשפחה יהודית כבנם של ליפוט לאיוש שוגאר ושל פאני ונטוך. בשנים 1912–1917 היה חבר במפלגה הסוציאל-דמוקרטית ההונגרית (MSZDP). הוא הצטרף לעבודת חוג גלילאו בשנת 1917, שם היה חלק מהאגף האנטי-מיליטריסטי של הקבוצה בראשות אילונה דוצ'ינסקה, מה שנקרא "הסוציאליסטים המהפכניים". הוא נעצר בתחילת השנה שלאחר מכן ונידון ל-3 שנות מאסר במה שכונה "משפט גלילאו" שהתקיים בין 19 לבין 25 בספטמבר 1918. כמו יאנוש ליקאי, גם הוא שוחרר במהלך מהפכת החרציות, וזמן קצר לאחר מכן נבחר לסגן נשיא המועצה הצבאית של בודפשט (המועצה הצבאית של בודפשט הייתה גוף מהפכני שהוקם בשנת 1918 לאחר התמוטטות החזית האיטלקית על ידי קצינים של הצבא המשותף (האוסטרו-הונגרי) וקצינים שחזרו הביתה מרוסיה. נשיאה היה אימרה צ'רניאק).

ב-17 בנובמבר 1918, בבודפשט נשא לאישה את אילונה דוצ'ינסקה שממנה התגרש ב-1922. שוגאר היה חבר במפלגת הקומוניסטים של הונגריה (KMP) כמעט מההתחלה, ובפברואר 1919, יחד עם המנהיגים הקומוניסטיים האחרים נעצר גם הוא, אך שוחרר ב-3 במרץ בשל בעיות הריאות שלו. בתקופת הרפובליקה הסובייטית ההונגרית שירת בחו"ל והיה מזכירו של הנציב הממשלתי של הבנק האוסטרו-הונגרי.

לאחר נפילת הרפובליקה (מ-1921) הוא חי בגרמניה ולאחר מכן בברית המועצות ועבד במנגנון של הקומינטרן. ב-15 במרץ 1938, נעצר באשמת שווא של ריגול לטובת גרמניה. נעצר ונכלא על ידי הנ.ק.ו.ד. ונידון למוות ב-1 ביוני 1938. הוצא להורג ב-16 ביוני. שמו טוהר והוא זוכה מכל אשמה ב-28 בנובמבר 1956.

ספרות
-----

* יולאן קלן: "משפט גלילאו במאה ה-20". בודפשט, 1957, הוצאת קושוט.

לקריאה נוספת
------------

* *Munkásmozgalom-történeti lexikon.* Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó.(לקסיקון תנועת הפועלים ההונגרית) 1976. 587. o. ISBN 963 09 0412 8
* *Magyar életrajzi lexikon I. (A–K).* Főszerk. Kenyeres Ágnes. Budapest: Akadémiai. 1967.(לקסיקון ביוגרפי הונגרי, עורכת ראשית אגנש קניירש)
* Csunderlik Péter: "Titkos társulat zsoldján kitartott bárgyú eszmezavarosok"? - 105 éve alakult a Galilei Kör. *Múlt-kor,* (2013. nov. 21.) (לפני 105 שנים נוסד חוג גלילאו)

קישורים חיצוניים
----------------

ויקישיתוף מדיה וקבצים בנושא **טיבדאר שוגאר** בוויקישיתוף

הערות שוליים
------------

1. ↑  A Belügyminisztérium 1914. évi 6750. sz. rendelete. MNL-OL 30805. mikrofilm 210. kép 1. karton.
2. ↑  Bp. VI. ker. polgári házassági akv. 1321/1918. folyószám
3. ↑  A budapesti kir. törvényszék 37P.48981/2/1922. sz. ítélete.
4. ↑  Korvin Ottó 1,800.000 korona értékű külföldi pénzt rejtett el. 8 Órai Újság 5. (1919: 92.) 5.
נשר מקראי במעוף מול השמש. הנשר פעיל רק בשעות היום.
מינים רבים של פרפרים פעילים ביום משום שאז נפתחים הפרחים מהם ניזונים פרפרים אלו.
**בעלי חיים יומיים** או **פעילי יום** הם בעלי חיים הפעילים במשך היום וישנים או לא-פעילים בשעות הדמדומים ובלילה. יצורים נוספים אינם ישנים כלל כמו החדף[דרוש מקור] או שנחים הן בשעות היום והן בלילה ויוצאים בשעות דמדומים.

ישנם מינים רבים הפעילים במשך היום, כשהשמש מאירה ואפשר לראות בקלות. לחיות הפעילות בשעות כאלה ישנם מדוכים רבים יותר מהחיות הפעילות בלילה שאינם קולטים מספיק אור כדי לראות גוון רחב של צבעים. האור עוזר לראות למרחק רב יותר משעות החשיכה וזו הסיבה שדורסי היום פעילים בשעות היום, כדי שיוכלו להשתמש בעיניהם כדי לקלוט את הטרף מגבוה.

לחיות המצויות באזורים חמים ישנו צורך להימלט מהשמש החמה ולצנן את חומם, דבר שחלק מהחיות עושות על ידי פעילות לילית. לחלקם אוזניים גדולות דמויות מאוורר כמו אצל הפילים, ארנבת המדבר או הפרא, חלקם אוגרים שומן כמו הגמל, מה שעוזר בפירוק נוזלים ואחרים מסתתרים בשעות החמות בצל או מתחת לאדמה ואם יש אז גם במים.

באזורים קרים וארקטיים לעומת זאת, השמש נמצאת בשמיים 24 שעות במהלך הקיץ ואז היצורים החיים שם פעילים וקולטים חום עד לבוא החורף הקשה שמלווה בחשיכה מוחלטת. רק אז יוצאים היצורים הנכנסים לתרדמת חורף ממנוחתם. ישנם יצורים קטנים כמו הקוליברי שזקוקים למזון כל הזמן ולכן המנוחה שלהם דומה מאוד לתרדמת חורף, כדי שלא ימותו ברעב במהלך הלילה, בו הפרחים סגורים.

צמחים פעילי יום
---------------

צמחים רבים הם פעילי יום או לילה, בהתאם לשעות הפעילות של החרק העיקרי המאביק אותם.

ראו גם
------

* בעלי חיים ליליים
* בעלי חיים פעילי דמדומים
Podiceps cristatus
 *Podiceps cristatus*
טבלן בדיג בסקוטלנד
**טבלן מצויץ** (**טַבְלָן מְצֻיָּץ**, שם מדעי: *Podiceps cristatus*) הוא עוף מים ממשפחת הטבלניים, הגדול מבין בני המשפחה הנראים בארץ ישראל.

בלבוש החורף כיפתו שחומה ושוליה האחוריים מזדקרים מעט. חלקי הגוף העליונים ועורף הצוואר שחומים בהירים. קדמת הצוואר, הגחון וצידי הגוף לבנבנים-אפרפרים. בלבוש הקיץ הכיפה משחירה, ושתי ציציות קצרות המתרחבות למעין קרניים מתמשכות ממנה לכיוון העורף; כמו כן מתפתח אז סביב הצוואר צווארון בולט שצבעו חלודי-זהוב.

אין הבדלים בניצוי בין זכר לנקבה. המתבגר דומה לבוגר בלבוש החורף.

אורך הגוף כ-50 ס"מ, ומוטת הכנפיים 59-73 ס"מ. המשקל 850 גרם. הגוף גלילי ומוארך. בעת השחייה רוב גופו שקוע במים ויוצר צללית נמוכה מאוד. הצוואר הארוך נישא אז בזקיפות. המקור ישר, בינוני, מגושם ומחודד בקצהו. צבעו חום-אדמדם. הרגליים קבועות באחורי הגוף. פיסת הרגל פחוסה. לכל אחת מ-4 האצבעות אונת שחייה רחבה ונפרדת, אף שהאצבע האחורית מנוונת למדי. הכנף קצרה וצרה. הזנב קצר מאוד. צבע קשתית העין אדום. הרגליים ירקרקות-זיתניות.

הטבלן המצויץ הוא חורף שכיח למדי וחולף נדיר למדי בישראל. רוב החורפים מתרכזים בכנרת ובסביבתה. עד לשנות ה-60 דגר בביצות החולה ובאתרים אחרים. על פי רוב הוא שוהה לבדו או בזוגות, ורק לעיתים נדירות רואים אותו בקבוצות קטנות ודלילות (עד 5 פרטים). הוא ניזון מדגיגים אך גם מסרטנים וממזון צמחי.

קישורים חיצוניים
----------------

ויקישיתוף מדיה וקבצים בנושא **טבלן מצויץ** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
* IBC
 |

הערות שוליים
------------

1. ↑  טבלן מצויץ באתר הרשימה האדומה של IUCN
2. ↑  ד"ר בני שלמון, פגיעה במקום החיות, באתר הספרייה הווירטואלית של מטח

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540908605171
* GND: 4159203-7
* LCCN: sh85056978

 |
**טבלן מערבי** (שם מדעי: *Aechmophorus occidentalis*) הוא מין של טבלן מהסוג טבלן צפון-אמריקני, הידוע בעיקר בשל ריקוד החיזור המרהיב שלו, שבמהלכו הזכר והנקבה הולכים ביחד על המים. זהו הטבלן הגדול ביותר שחי בצפון אמריקה. תחום תפוצתו של הטבלן מתפרש מדרום קנדה עד לקליפורניה, והוא מעדיף לחיות באגמי מים מתוקים ובביצות שבהם ישנם צמחי מים שמגיעים אל מעל לפני המים. בחורף הטבלן נודד למפרצים חצי-מלוחים, אזורי מים מלוחים, שפכי נהרות או חופים מוגנים. הטבלן המערבי ניזון בעיקר מדגים שאותם הוא תופס על ידי צלילה, אך לעיתים גם מחרקים, רכיכות וסרטנים.

תיאור
-----

פלג-גופו העליון וגבו של טבלן מערבי בוגר שחורים-אפורים, כשהצבע נעשה שחור לחלוטין באזור גב הצוואר. צדי גופו בצבע אפור בהיר יותר, ופלג גופו התחתון לבן. כיפתו בצבע שחור ועיניו אדומות. זנבו של הטבלן קצר מאוד. חלקו התחתון של הראש לבן, והמקור צהוב. הטבלן מאופיין בחד-צורתיות זוויגית, וצעירים דומים במראם לבוגרים. 

אורכו של הטבלן הוא 55–75 ס"מ, והוא שוקל 795 גרם - 2 ק"ג, בעוד מוטת כנפיו היא כ-79–102 ס"מ. צווארו ארוך במיוחד.

תת-מינים
--------

זוג טבלנים שוחים
ישנם שני תת-מינים של הטבלן המערבי:

* *Aechmophorus occidentalis occidentalis*  - נמצא בדרום-מערב ובדרום-מרכז קנדה ובצפון-מרכז ומערב ארצות הברית.
* *Aechmophorus occidentalis ephemeralis*  - נמצא במערב-מרכז ובדרום-מרכז מקסיקו.

רבייה
-----

### ריקודי חיזור

הטבלן המערבי ידוע בזכות ריקוד החיזור המרהיב שלו, המתרחש כולו במים. הטקס מתחיל בקריאות, ולאחר מכן הזכר והנקבה מתחילים לחקות זה את זה בסדרה של תנועות, המתחילה בנענוע-הראש והתזת מים. לאחר שהקשר בין הזכר לנקבה בוסס, מתחיל טקס "ריקוד העשבים", שבמהלכו הזכר והנקבה מרימים את חזם מהמים, בעוד עשבים תפוסים במקורם. אז הם משפשפים את מקוריהם, כשהעשבים משתלשלים מהם. לאחר מכן מגיע השלב המרהיב ביותר של ריקוד החיזור: הזכר והנקבה מביטים זה בזה, ומיד מתחילים בריצה מהירה על פני המים, בעוד צוואריהם מתוחים.

### קינון וגידול הגוזלים

הטבלנים המערביים הם חברותיים, ובאגם אחד עשויים להיות מספרים גדולים של זוגות מקננים. הקן נבנה בדרך כלל מחומרים צמחיים בצורת תל, עם שקע במקום שבו מונחות הביצים, וממוקם על צמחייה צפה. לעיתים רחוקות הקן אף מוקם על היבשה. הזכר והנקבה בונים את הקן ביחד מצמחייה צפה, מחומרים צמחיים שנמצאו מתחת למים או מצמחים שגדלים בסביבות הקן. הנקבה מטילה 3–4 ביצים חומות-תכולות, שאורכן 3.5-4.2 ס"מ.

קישורים חיצוניים
----------------

ויקישיתוף מדיה וקבצים בנושא **טבלן מערבי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
* IBC
 |

* טבלן מערבי, באתר הצפרות של אוניברסיטת קורנל
* טבלן מערבי, באתר אויסואקס-בירדס
* טבלן מערבי, באתר האגודה למיפוי הטבע

הערות שוליים
------------

1. ↑  טבלן מערבי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544538905171

 |
**קרב קלושינו** (ברוסית: **Битва при Клушине**, בפולנית: **Bitwa pod Kłuszynem**) נערך בין צבא רוסיה הצארית לבין כוחות האיחוד הפולני-ליטאי ב-4 ביולי 1610, במסגרת מלחמת רוסיה–פולין ובמהלך תקופת הצרות, והסתיים בניצחון פולני מכריע.

רקע
---

ביוני 1610 צבא רוסי-שוודי שחרר את מוסקבה ממצור של דמיטרי הכוזב השני. מפקד הצבא מיכאל סקופין-שויסקי נפטר באופן מפתיע והפיקוד הועבר לאח של הצאר - דמיטרי שויסקי. הצבא החל בתנועה לכיוון סמולנסק במטרה להסיר את המצור הפולני מהעיר. זיגמונט השלישי, מלך פולין ללא הפסקת מצור על סמולנסק שלח לכיוון הרוסים יחידת פרשים תחת פיקודו של הטמאן סטניסלאב ז'ולקבסקי. הכוחות הקדמיים של הרוסים נעצרו על ידי הפולנים והתמקמו במבצר קטן. ב-23 ביוני הכוח הראשי של הרוסים התקרב למבצר. ראשי הכוח הרוסי דמיטרי שויסקי, יאקוב דלגרדי וגורן ידעו היטב על יחסי הכוחות והתכוונו עם שחר להתחיל במתקפה. כל הלילה הם בילו בשתייה והכנות לחלוקת השלל הצפוי. ז'ולקבסקי ידע על כך שכוחות שכירי חרב (בעיקר שוודים אך גם אנגלים וצרפתים) לא קיבלו את משכורתם בזמן. הכסף למעשה עבר מהרוסים למפקד הכוחות הזרים אך יאקב דלגרדי החליט להעביר את התשלום רק לאחר הקרב תוך "חיסכון" בכספים של ההרוגים הצפויים. המטה של ז'ולקבסקי לאחר התלבטויות החליט להתחיל במתקפה לילית בתקווה להביס את הכוח העודף.

מהלך הקרב
---------

במהלך הלילה רוב הכוח הפולני נע לכיוון הצבא הרוסי תוך השארת רק כ-700 לוחמים ליד המבצר. מעבר דרך היערות היה קשה והתותחים נשארו מאחור. עם שחר הכוחות הפולנים היו קרוב למחנה רוסי-שוודי, אך לקח להם כשעה להתארגנות לקרב. כתוצאה מכך המתקפה כבר לא הייתה הפתעה שלמה. שוודים התארגנו להגנה וכ-10 התקפות פרשים פולנים לא הצליחו לשבור את קווי ההגנה של השוודים. לעומת זאת, הכוחות הרוסים לא עמדו בלחץ והחלו בנסיגה. דמיטרי שויסקי ראה את המצב אך לא שלח תגבורת שהייתה ברשותו. כתוצאה מכך הגדוד הרוסי נמלט משדה הקרב. בינתיים התותחים הפולנים הגיעו לשדה הקרב ולאור האש הכבדה, השוודים החלו בנסיגה והתארגנות מחדש. בשלב זה הפרשים הצרפתים (חלק של הכוח הרוסי) ביצעו מתקפה אך היא הייתה כושלת. תוך רדיפת הכוחות הצרפתים, הפולנים הגיעו למחנה הרוסי. למרות זאת, שויסקי עם עתודה של 5,000 לוחמים ו-18 תותחים המתין ללא התערבות ממשית במהלך הקרב. בשלב זה, שכירי החרב השוודים, האנגלים והצרפתים שהיו ממורמרים באי-העברת המשכורת במועד החלו לנטוש את שדה הקרב. הרוסים החלו בחלוקת הכספים לשוודים, אך אנגלים וצרפתים שלא קבלו את חלקם החלו בביזה של המחנה הרוסי. בשלב זה ז'ולקבסקי הצליח להגיע להסכם עם מפקדי הכוח השוודי שכל שכירי החרב השוודים, הצרפתים והאנגלים יכולים לעזוב את שדה הקרב עם הכספים שברשותם. במצב זה הרוסים החלו בנסיגה כוללת תוך נטישת המחנה. כל המחנה כולל תותחים, דגלים, כספים רבים וכו' נתפס על ידי הפולנים.

השלכות הקרב
-----------

הצבא הרוסי נמלט משדה הקרב ולמעשה לא היה יכול להמשיך במאבק המזוין. תוך זמן קצר וסילי שויסקי סולק מהשלטון. השלטון הועבר למועצה בויארית שנשבעו למלך פולין ונתנו לסטניסלאב ז'ולקבסקי להיכנס למוסקבה. וסילי שויסקי ואחיו הועברו לוורשה.

המצור על סמולנסק נמשך עוד כשנה והעיר נכבשה רק ביוני 1611 לאחר 20 חודשי מצור.

קישורים חיצוניים
----------------

ויקישיתוף מדיה וקבצים בנושא **קרב קלושינו** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559206705171
* LCCN: sh2008005443

 |
שחקני הקבוצה לפני משחק ההכתרה בסיום עונת 2015/2016 בה העפילה לליגה הלאומית
**עירוני נשר** היא קבוצת כדורגל ישראלית מהעיר נשר, המשחקת בליגה א'.

היסטוריה
--------

המועדון נוסד בשנת 2009 על ידי שלומי פרץ ואמיל יוסיפוב כתחליף למועדון **הפועל תל חנן**, שנוסד בשנת 1954 ופורק בשנת 2009.

המועדון החדש, עירוני נשר, החל לשחק בעונת 2009/2010 בליגה ג', ובסיום עונתו הראשונה העפיל לליגה ב' צפון ב', על אף שסיים במקום השלישי, ולאחר שהתפנה מקום בליגה בשל התפרקות מכבי בית שאן. בעונת 2013/2014 סיימה עירוני נשר במקום הראשון בליגה והעפילה לליגה א' צפון.

את עונת 2014/2015 סיימה עירוני נשר במקום השני בליגה א' צפון, והעפילה למשחקי פלייאוף העלייה. לאחר שעברה את הפועל מגדל העמק, הפועל בית שאן ובית"ר כפר סבא הגיעה עירוני נשר לשני המשחקים המכריעים נגד הקבוצה שסיימה במקום ה-14 בליגה הלאומית, הפועל נצרת עילית, לה הפסידה 1–5 בסיכום שני המשחקים ונשארה בליגה א'.

בסוף עונת 2015/2016 עלה המועדון לליגה הלאומית מהמקום הראשון. שנתיים מאוחר יותר נשרה נשר חזרה לליגה א' לאחר שסיימה את עונת 2017/2018 במקום האחרון.

בחלוף שנה נוספת נשרה הקבוצה לליגה ב', לאחר שסיימה במקום ה-14 בליגה א' והפסידה במשחק המבחן להפועל בני ערערה. בשנת 2019 זכתה בגביע המדינה המחוזי בליגה ב'. בעונת 2020/2021 העפילה נשר בחזרה לליגה א'.

קישורים חיצוניים
----------------

ויקישיתוף מדיה וקבצים בנושא **עירוני נשר** בוויקישיתוף
* עירוני נשר, ברשת החברתית פייסבוק
* עירוני נשר באתר ההתאחדות לכדורגל בישראל

הערות שוליים
------------

1. ↑  עירוני נשר בדרך למעלה, ליגה א' זו תחנת ביניים, באתר דאבל פס, 21 באפריל 2014
2. ↑  עירוני נשר עלתה לליגה הלאומית!, באתר דאבל פס, 15 באפריל 2016
3. ↑  עירוני נשר הובסה לבני ערערה וירדה לליגה ב, באתר גולר, 3 במאי 2019

| ליגה א' צפון בכדורגל - עונת 2022/2023 |
| --- |
| 

|  |
| --- |
| איחוד בני שפרעם • הפועל בועיינה • הפועל באקה אל-גרבייה • מכבי נוג'ידאת • הפועל בני זלפה • הפועל הרצליה • הפועל כאוכב • הפועל כפר כנא • הפועל מגדל העמק • הפועל צעירי טייבה • מ.ס. דבורייה • מ.ס. טירה • מכבי טמרה • מכבי קריית אתא ביאליק • הפועל רעננה • עירוני נשר • צעירי כפר כנא |

 |
בטופולוגיה, מרחבי CW הם סוג של מרחבים טופולוגים הנחקרים בתחום הטופולוגיה האלגברית. תכונה חשובה של מרחבי CW, היא שניתן להגדיר עליהם קומפלקסים סימפלקסים.

הגדרה
-----

מרחב CW הוא מרחב האוסדורף המורכב מאיחוד של קבוצות פתוחות הנקראות תאים (Cells). על המרחב לקיים את התנאים הבאים:

1. לכל תא מממד n, קיימת פונקציה רציפה מהכדור הסגור ה-n-ממדי למרחב CW. על פונקציה זו למפות את פנים הכדור לתא.
2. הסגור של כל תא נחתך עם כמות סופית של תאים.
3. קבוצה במרחב הטופולוגי היא סגורה אמ"מ לכל תא שנבחר - החיתוך שלה עם הסגור של התא הוא סגור.

כדי ליצור מרחב CW מעניין, נהוג שמרחב CW הוא מרחב מנה בו התאים "מודבקים" זה לזה.

ממד המרחב הוא המקסימום על ממדי התאים המרכיבים אותו. אם מקסימום כנ"ל לא קיים, נאמר שממד המרחב הוא אינסוף. השלד ה-n ממדי של המרחב הוא איחוד כל התאים שממדם קטן או שווה ל-n.

בניה אינדוקטיבית
----------------

ניתן לבנות מרחב CW באופן אינדוקטיבי. בשלב הראשון, על ידי הדבקה של תאים מממד 1 לשלד ה-0 מממדי, נייצר את השלד ה-1 ממדי. בשלב ה-n, על ידי הדבקה של תאים מממד n לשלד ה-n-1 ממדי, נייצר את השלד ה-n ממדי.

דוגמאות
-------

* ספירה n ממדית, {\displaystyle S^{n}}, היא מרחב CW.
* עגיל הוואי (Hawaiian Earring) אינו מרחב CW.

קישורים חיצוניים
----------------

* מרחבי CW באתר Wolfram
* מרחב CW, באתר MathWorld (באנגלית)

| נושאים בטופולוגיה אלגברית |
| --- |
| מושגי יסוד | מרחב CW • סימפלקס • הומיאומורפיזם • הומוטופיה |
| חבורה יסודית | מרחב כיסוי • מרחב פשוט קשר • מרחב פשוט-קשר מקומית-למחצה |
| הומולוגיה | סדרה מדויקת |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538320405171
* LCCN: sh85035023

 |
בפיזיקה, ה**מרחב** הוא ה"זירה" שבה מתרחשים כל האירועים הפיזיקליים ביקום. כל אירוע פיזיקלי ניתן לשיוך למקום מסוים במרחב, ברמת דיוק המוכתבת מעקרון אי הוודאות. מקום במרחב ניתן להגדרה באמצעות מערכת קואורדינטות נבחרת.

המרחב הפיזיקלי מאופיין בתכונות שאנו רגילים אליהן מניסיוננו היומיומי: הוא רציף (לפחות באופן מעשי); הוא בעל 3 ממדים, כלומר בעל נפח; מתקיימת בו הפרדה של מרחקים (מטריקה); ואפשר לחבר בו דרכים ליניאריות. על כן, מבחינה מתמטית נהוג למדל את המרחב הפיזיקלי כמרחב האוקלידי {\mathbb {R}}^{3} באמצעות הנורמה האוקלידית (המושרית על ידי מכפלה סקלרית) ולתארו באמצעות מערכת צירים קרטזית תלת-ממדית.

המרחב המוחלט במכניקה הניוטונית
------------------------------

במכניקה הניוטונית, המרחב המוחלט הוא הזירה בה מתרחשים כל האירועים הפיזיקליים ושביחס אליו מודדים את תנועותיהם של גופים פיזיקליים. ניוטון הניח את קיומו של מרחב מוחלט כזה כבסיס לניסוח הפיזיקה שלו, אף על פי שלא ניתן לראות, להרגיש או למדוד אותו.

בגלל אופיו הנפרד והבלתי-נגיש של המרחב המוחלט, הותקף קונספט ניוטוני זה בחריפות על ידי פילוסופים כגון ג'ורג' ברקלי, דייוויד יום וארנסט מאך שטענו שהמרחב המוחלט הוא רק פיקציה ושלקיומו אין משמעות או תוקף שכן רק מרחקים ותנועות יחסיות בין עצמים אקטואליים ניתנים למדידה.

המרחב בתורת היחסות
------------------

איור הממחיש כיצד המסה מעקמת את המרחב-זמן. בשרטוט, המרחב מתואר כסריג דו-ממדי הנמצא בעל-מרחב תלת־ממדי. האיור מתעלם מממד הזמן.
במסגרת תורת היחסות הפרטית, הראה אלברט איינשטיין כי המרחב והזמן שזורים באופן בלתי ניתן להפרדה ומהווים יחדיו את המרחב-זמן, זירת ההתרחשות האקטואלית של כל האירועים הפיזיקליים. מכאן נובע שמדידות של מרחב וזמן תלויות במערכת הייחוס של הצופה ובמהירות שבה היא נעה יחסית למערכות ייחוס אחרות, וכאשר ישנה תנועה הזמן והמרחב משולבים באופן הניתן לחישוב באמצעות טרנספורמציות לורנץ.

בתורה זו איינשטיין דן במערכות אינרציאליות (מערכות שנעות במהירות קבועה) מבלי לפרט ביחס למה הן אינרציאליות. שאלה זו באה על פתרונה בתורת היחסות הכללית הטוענת לשקילות בין תאוצה לכבידה. משקילות זו נובע כי שדה כבידה מעקם את המרחב כך שהוא חדל להיות אוקלידי. לפי זה כבידה איננה כוח ממשי אלא כוח מדומה הנתפס בדעתנו כממשי מכיוון שבחושים שלנו אנו תופסים את המרחב כאוקלידי. לדוגמה, התיאור הפיזיקלי הנכון לתנועת הירח הוא שהירח סובב סביב כדור הארץ לא משום שכדור הארץ מושך אותו, אלא משום שמסת כדור הארץ מעקמת את המרחב, ובמרחב העקום שנוצר סביבה המעגל הוא הקו הקצר ביותר עבור הירח.

ראו גם
------

* מכניקה
* תורת היחסות
* שלוש מהפכות קופרניקניות
* תורת השדות הקוונטית
* כבידה
* חוק טבע

קישורים חיצוניים
----------------

ויקישיתוף מדיה וקבצים בנושא **מרחב** בוויקישיתוף
* מרחב, באתר אנציקלופדיה בריטניקה (באנגלית)
* דוד גורביץ' ודן ערב, הערך "מקום", באתר אנציקלופדיה של הרעיונות

הערות שוליים
------------

1. ↑  רציפות המרחב היא נושא שעדיין מצוי בוויכוח פילוסופי ומטאפיזי
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

**מרחב אי-פריק** X הוא מרחב טופולוגי לא ריק ({\displaystyle X\neq \emptyset }) שלא ניתן להציגו כאיחוד של שתי תת-קבוצות סגורות החלקיות ממש ל-X. מושג האי-פריקות שימושי במיוחד בגאומטריה אלגברית, בה נחקרות יריעות אלגבריות עם טופולוגיית זריצקי.

הגדרה
-----

יהי {\displaystyle X\neq \emptyset } מרחב טופולוגי. נאמר ש-X הוא **אי-פריק** (Irreducible) אם מתקיימת אחת מהתכונות הבאות (שהן שקולות):

1. X איננו איחוד של שתי תת-קבוצות סגורות השונות ממש מ-X.
2. כל שתי תת-קבוצות פתוחות לא ריקות נחתכות לקבוצה לא ריקה.
3. כל תת-קבוצה פתוחה של X שאינה ריקה היא צפופה ב-X.

אם אחת מהתכונות מתקיימת, כולן מתקיימות. תכונה 1 שקולה לתכונה 2 על ידי לקיחת משלים של קבוצות ביחס ל-X. תכונה 3 היא בעצם ניסוח אחר של תכונה 2.

תת-קבוצה {\displaystyle M\subset X} תיקרא אי-פריקה אם היא אי-פריקה בטופולוגיה המושרית כתת-מרחב של X.

תכונות
------

* אם M היא קבוצה אי-פריקה אזי M היא קבוצה קשירה.
* {\displaystyle M\subset X} היא אי-פריקה אם"ם {\displaystyle {\overline {M}}\subset X} היא אי-פריקה.

מרכיב אי-פריק
-------------

תת-קבוצה אי-פריקה מקסימלית ב-X נקראת **מרכיב אי-פריק** (או **רכיב אי-פריק**). מההגדרה והתכונה שהוזכרה לעיל נובע שמרכיב אי-פריק הוא קבוצה סגורה (אחרת {\displaystyle M\subset {\overline {M}}} ו-M לא מקסימלית).

אם X הוא מרחב נתר אזי ל-X יש מספר סופי של מרכיבים אי-פריקים {\displaystyle X\_{1},...X\_{n}} והם מקיימים {\displaystyle X=X\_{1}\cup ...\cup X\_{n}}. בנוסף, כל תת-קבוצה אי-פריקה של X מוכלת באחד ממרכיבים אלה.

שימושים
-------

בגאומטריה אלגברית קלאסית חוקרים יריעות אלגבריות, מדובר בקבוצות מהצורה

{\displaystyle {\mathcal {V}}(I)=\left\{x\in k^{n}|\forall f\in I:f(x)=0\right\}}
כאשר I הוא אידיאל ב-{\displaystyle k[x\_{1},...x\_{n}]}, חוג הפולינומים מעל שדה סגור אלגברית k. כאן, {\displaystyle X=k^{n}} עם טופולוגיית זריצקי. בטופולוגיה זו, כל הקבוצות מהצורה {\displaystyle {\mathcal {V}}(I)} מוגדרות להיות הקבוצות הסגורות, ואלה נקראות גם "קבוצות אלגבריות". קבוצה אלגברית {\displaystyle {\mathcal {V}}(I)} היא אי-פריקה אם ורק אם הרדיקל של האידיאל I (כלומר {\displaystyle {\sqrt {I}}=\left\{f\in k[x\_{1},...x\_{n}]\ |\exists n\geq 1:f^{n}\in I\right\}}) הוא אידיאל ראשוני.

דוגמאות
-------

* יהי k שדה סגור אלגברית. אזי k אי-פריק בטופולוגיית זריצקי, ובפרט קשיר.
* באופן כללי יותר, גם {\displaystyle k^{n}\cong \mathrm {Max} (k[X\_{1},...X\_{n}])} הוא אי-פריק בטופולוגיית זריצקי.
**תראפוזה** או **עכביש גוליית** (שם מדעי: *Theraphosa*) היא סוג של טרנטולה מדרום אמריקה.
סוג זה כולל שלושה מינים, שלושתם מהגדולים שבעכבישי העולם.

עד לשנת 2010 היו ידועים שני מיני תראפוזה, אם כי רבים חשדו כי חלק מהפריטים שנחשבו בטעות כ-*Theraphosa blondi* שייכים בעצם למין אחר, שלישי. בשנת 2010 תואר לראשונה המין *Theraphosa stirmi*.

שלושת מיני התראפוזה דומים זה לזה, ונדרשת רמה מסוימת של בקיאות על מנת להבחין ביניהם.

מינים
-----

* *Theraphosa apophysis* טינטר, 1991 — ונצואלה
* *Theraphosa blondi* להטרייל, 1804 — גינאה הצרפתית, סורינאם, גויאנה?, ברזיל?,
* *Theraphosa stirmi* רודולף וויינמן, 2010 — גויאנה

תיאור
-----

העכביש לצד סרגל ושטר של דולר לצורך קנה מידה
מוטת רגליהם של מיני התראפוזה מגיעה עד 30 ס"מ, ומשקלם מגיע עד ל-170 גרם. הזכרים חסרים את הזיזים הבולטים הממוקמים על זוג הרגליים הקדמיות, המשמשים את הזכר לשיתוק ניביה של הנקבה במטרה למנוע ממנה לנשוך אותו במהלך ההזדווגות. צבעם של מיני התראפוזה נע בין חום בהיר לכהה, עם סימנים חיוורים על הרגליים. לתראפוזה שערות על גופם, בטנם ורגליהם.

מחזור חיים
----------

בדומה למיני עכבישים אחרים (דוגמת האלמנה השחורה) נוהגות לעיתים הנקבות מסוג זה לטרוף את בני זוגן לאחר ההזדווגות. הנקבות מגיעות לבגרות בתוך 3 עד 4 שנים, ואורך חייהן נע בין 15 ל-25 שנה. הזכרים מתים מעט לאחר הגיעם לבגרות, ואורך חייהם נע בין 3 ל-6 שנים. הנקבה מטילה בין 100 ל-200 ביצים בכל הטלה, ואלו בוקעות תוך חודשיים.

תזונה
-----

כמו יתר הטרנטולות, הם ניזונים בעיקר על חרקים ועל חסרי חוליות אחרים. יחד עם זאת, בשל גודלם העצום, ישנם מקרים שבהם עכבישים אלה יצודו ויאכלו גם בעלי חוליות קטנים. בטבע תועדו מקרים שבהם טרנטולות גדולות נראו כשהן ניזונות על מכרסמים, לטאות, עטלפים ואף נחשים ארסיים. 

לעכביש חוש ראייה חלש, והוא מסתמך בעיקר על תנודות האדמה שסביב מחילתו.

בשבי יש להאכיל את העכביש בעיקר בתיקנים. צעירים יש להאכיל בצרצרים או תיקנים שגודלם אינו עולה על אורך גופו של העכביש עצמו. לא רצוי להאכיל את העכבישים בעכברים באופן קבוע, שכן הם מכילים כמות סידן גדולה שעלולה להזיק לטרנטולה. בכל מקרה יש להעדיף ולדות עכברים שכן עכברים בוגרים יכולים לגרום לטרנטולה נזק בטרם תצליח זו לחסלם.

ארס
---

כמו כל הטרנטולות, לתראפוזה יש ניבים ארוכים דיים כדי לחדור עור של אדם (3.8-1.9 ס"מ). הניבים מכילים ארס. העכביש ינשך כשהוא חש מאוים, אך השפעת הארס על האדם היא מינורית יחסית (למעט במקרים של אלרגיה) וניתן להשוותה להשפעתה של עקיצת צרעה. כשהוא חש מאוים יבעט העכביש בעזרת רגליו האחוריות שערות צורבות מבטנו. שערות אלו יוצרות גירוי חריף בעור וברקמות ריריות. שערות אלה מזיקות לאדם ונחשבות לשערות הצורבות המזיקות ביותר לאדם מבין אלו של כלל הטרנטולות. ככלל, טרנטולות לרוב לא ינשכו אדם, אלא אם הן חשות מאוימות. ישנם מקרים שבהם הנשיכה תהיה נשיכה יבשה (כלומר, ללא החדרת ארס).

קישורים חיצוניים
----------------

ויקישיתוף מדיה וקבצים בנושא **תראפוזה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------

1. 1 2
2. ↑  [Article] Rudloff & Weinmann - Theraphosa stirmi new species!
3. ↑  TJReptiles

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007599971905171

 |
**צבי קפלן** (נולד ב-1944) הוא פיזיקאי ישראלי שכיהן כמנהל סוכנות החלל הישראלית ומנהל המרכז למחקר גרעיני - שורק.

קורות חיים
----------

קפלן נולד וגדל בירושלים. הוריו עלו שניהם מאירופה, לפני מלחמת העולם השנייה. אביו, מהנדס כימי עלה מליטא ועבד בים המלח כשהחלו להפיק משם לראשונה את האשלגן. אמו, רוקחת בת למשפחה דתית אורתודוקסית, עלתה מפולין.

בצה"ל שירת בנח"ל. לאחר שחרורו סיים תואר ראשון במתמטיקה ובפיזיקה באוניברסיטה העברית בירושלים. את הדוקטורט עשה במכון ויצמן למדע והתמחה בתחום הפלזמה ולאחר מכן שימש חוקר במשך שנה במעבדות בל בארצות הברית.

בשובו לישראל עבד במרכז למחקר גרעיני - שורק ופיתח שיטת הנעה חשמלית בחלל. ב-1997 מונה למנהל המרכז. בספטמבר 2004 מונה לראש סוכנות החלל הישראלית, וכיהן בתפקיד עד 2011. בתקופת כהונתו נחתם לראשונה הסכם שיתוף פעולה עם סוכנות החלל הצרפתית שהוליד את פרויקט לוויין המחקר "ונוס" וכן הסכם שיתוף פעולה ראשון עם סוכנות החלל האירופית.

ב-2013 הוענק לו אות אביר לגיון הכבוד הצרפתי. הוא משמש חבר הוועד המנהל במדעטק - המוזיאון הלאומי למדע, טכנולוגיה וחלל.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **צבי קפלן (מדען)** |

* Israel's man on space, אתר משרד החוץ, 11 באוגוסט 2010.

הערות שוליים
------------

1. ↑  אבי ביליזובסקי, ‏מנהל חדש לסוכנות החלל של ישראל: צבי קפלן יחליף את אבי הר-אבן, באתר "הידען", 11 בספטמבר 2004
2. ↑  אות לגיון הכבוד הצרפתי הוענק לד"ר צבי קפלן – לשעבר מנהל סוכנות החלל הישראלית במשרד המדע, אתר משרד המדע, הטכנולוגיה והחלל, 19 ביולי 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007363146005171

 |
יואש זולר (ימין) ויצחק קליצ'בסקי
קברם המשותף של יואש זולר ויצחק קליצ'בסקי בבית הקברות של אגודת השומרים בקריית טבעון
שני הברושים ברמת השניים
שלט זיכרון ליואש ויצחק ברמת השניים. ברקע - שני הברושים
**רמת השניים** או **עמק השניים** הוא חלק מנחל השופט שברמות מנשה.

המקום נקרא לזכר השומרים יואש זולר ויצחק קליצ'בסקי שנרצחו על ידי ערבים מהאזור במאורעות המרד הערבי הגדול ב-1936, ביום 2 באוגוסט 1936, בעת שמירה על מטעי המושבה יקנעם.

ליד עין פרור צומח עץ ערבה גדול, שטופח על ידי אנשי עמק השלום. מולו, בתוך שדה תורמוסים, צומחים שני ברושים שניטעו לזכרם של שני השומרים. 
לאחר הרצח, הוקמה במקום נקודת התיישבות בשם "רמת השניים", אך המקום ננטש כעבור זמן קצר.

זמן קצר לאחר הרצח נולדו תאומים במושבה יקנעם. אחד נקרא יצחק והשני יואש. על כך כתב המשורר דוד שמעוני בלדה שהייתה מפורסמת באותם הימים:

בהר אפרים ביקנעם,  

יצאו שני רעים לעזרת העם,  

יואש ויצחק, בחורים אמיצים,  

...

יואש בחיוך ליצחק ילחש:  

אם אפול-לבנך תקרא יואש  

רעו לקראתו באופל יצחק:  

ובנפלי תקרא לבנך יצחק.  

...

על שדות ישראל שני רעים צעירים  

נפלו חללים-שומרים צעירים...  

...בהר אפרים, ביקנעם  

נולדו שני אחים לעזרת העם  

יואש ויצחק-בחורים כהלכה,  

גדלו מהרה, יואשים, יצחקים!  

שדות ישראל לכם מחכים.  

על חלק מאדמות רמת השנים הוקם בשנות ה-60 עמק השלום בו שוכנת היום לטם.

ראו גם
------

* יער הזורע
* אגודת השומרים

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רמת השניים** |

* יואש זולר באתר יזכור
* יצחק קליצ'בסקי באתר יזכור
* נדב מן, רמת השניים: "ביקנעם קרה אסון גדול בלילה", באתר ynet, 9 בדצמבר 2011
* שחזור השיר "בהר אפרים, ביקנעם" בלחנו של יהודה שרת
* אוסף תצלומים של רמת השניים 1936 - 1939, ארכיון שיניאק, הארכיון הציוני המרכזי
**הרפיה ניו-גינאית** (שם מדעי: *Harpyopsis novaeguinea*) הוא מין יחיד בסוגו ומוכר פחות של העיטים הטרופיים במשפחת הנציים (עופות דורסים). דומה להרפיה הדרום אמריקנית, אך נופל ממנה בהרבה בכוחו ובגודלו. הוא מצוי, כפי ששמו מעיד, בגינאה החדשה ואנדמי לאי זה. 

מבחינה גנטית העוף קרוב ביותר לסוג עיט נצי (Spizaetus) ומזכיר במיוחד את העיט הנצי הפיליפיני.

מאפיינים
--------

להרפיה הניו-גינאית ניצוי אפור-חום בכנפיים ובראש, ואילו חלקו התחתון בהיר יותר עד לבן. ציצית הראש קצרה. מוטת כנפיו כמטר אחד. מקורו קצר וחזק, זנבו ארוך מאוד וטפריו מעוקלים וחזקים, כיאה לעיט טרופי. משקלה של ההרפיה הניו-גינאית נע בין 3-5 קילוגרם ואורכה בין 86-104 סנטימטר. הנקבות גדולות מן הזכרים.

העוף חי ביחידות, נצפה בגבהים של 300-600 מטרים מעל הקרקע. לעיתים קרובות נראה נח בין ענפי הצמרת, בתנוחת גוף זקופה וזנבו מוטה כלפי פנים.

תזונת הדורס מורכבת ממיני יונקים בינוניים בגודלם, לעיתים כגודל העוף: חזירים קטנים, וולבים, קנגורו עצים, פוסומים (סוגים שונים של חיות כיס), חולדות, לטאות ועופות.
לעיתים רחוקות יתקיף מצמרות העצים, אלא יעדיף לרוץ לעבר טרפו במהירות ואז לשלח את טפריו קדימה ולנעוץ אותם בחוזקה בטרף המופתע (דריסת הטרף). כמו כן יטפס על גזעי עצים ויחפש את טרפו בין נקבי העצים בעזרת טפריו ומקורו. 

קולו של העוף מתואר כקול שחרורה של קשת: "בונג" מהדהד. קולות אלו נשמעים בעת הזריחה וכן בשקיעה.

ילידי פפואה עדיין משתמשים בנוצות הזנב והכנפיים לתלבושות ולקישוטי השיער המסורתיים. לא ידוע האם הילידים משיגים את הנוצות באמצעות ציד. 

מצב שימורה נקבע כפגיע, בשל אוכלוסייתו הקטנה והפגיעה באזור המחיה. אך מצד שני, בגלל הקושי בנגישות למין והמחקר המועט שנעשה עליו, מהיותו חי ביערות שאינם מיושבים, ניתן להסיק שהמין מתרבה בהצלחה הרחק מעינו של האדם המערבי. 

ההרפיה קרוי על שם דמות במיתולוגיה היוונית שחלקה - הראש והגוף - אישה, וחלקה - הכנפיים והציפורניים - עוף דורס.

קישורים חיצוניים
----------------

ויקישיתוף מדיה וקבצים בנושא **הרפיה ניו-גינאית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  הרפיה ניו-גינאית באתר הרשימה האדומה של IUCN
שערו של המגזין ב-3 באוקטובר 1868
**הארפרס בזאר** (באנגלית: **Harper's Bazaar**) ולעיתים רק "**בזאר**" (Bazaar) הוא כתב עת אמריקאי לענייני אופנה. כתב העת נוסד ב-1867 והיה באותה העת מגזין האופנה הראשון בארצות הברית. כתב העת היה עם הזמן למוביל בעולם האופנה ובשורות כתביו וצלמיו מנה בין השאר את אנדי וורהול, דיאנה פרילנד, דיאן ארבוס, פטריק דמרשלייה וריצ'רד אבדון. כתב העת היה לאחד ממגזיני האופנה הוותיקים והבולטים בעולם, יחדיו עם ווג ו-Elle.

במהלך המאה ה-19 הארפרס בזאר היה שבועון אשר יצא תחת בית ההוצאה לאור "הרפר" (Harper), אך החל מ-1901 הפך לירחון. ב-1913 נמכר כתב העת לידי איש העסקים ויליאם רנדולף הרסט, אשר לבסוף העביר השליטה לידי חברת ההוצאה לאור שבבעלותו - הירסט (Hearst). שינוי הבעלות גרר גם לעיתים שינוי בשם - אשר קוצר ל"בזאר" בלבד, אך כתב העת עדיין מוכר בשמו המקורי אשר למותג.

בעקבות הצלחתו נוסדו לו גרסאות בינלאומיות, בין השאר באוסטרליה, רוסיה ובבריטניה (שם יצא גם תחת השם Harpers & Queen בעקבות איחוד עם המגזין קווין), אשר היה לתחילת דרכה של עורכת האופנה הנודעת אנה וינטור.

קישורים חיצוניים
----------------

ויקישיתוף מדיה וקבצים בנושא **הרפרס בזאר** בוויקישיתוף
* 

* אתר האינטרנט הרשמי של הרפרס בזאר (באנגלית)
* הרפרס בזאר, ברשת החברתית פייסבוק

* הרפרס בזאר, ברשת החברתית טוויטר

* הרפרס בזאר, ברשת החברתית אינסטגרם

* הרפרס בזאר, ברשת החברתית טיקטוק

* הרפרס בזאר, סרטונים בערוץ היוטיוב
* אתר כתב העת
* ארכיון שערי כתב העת באתר MagazineArt

|  |  |
| --- | --- |
| בקרת זהויות עריכת הנתון בוויקינתונים | 
* NKC: unn20201082198
* TePapa: 37557

 |
איור אפשרי של הרפימימוס
**הרפימימוס** (שם מדעי: ***Harpymimus***; משמעות השם: "מחקה הרפיה") הוא סוג של דינוזאור תרופוד, שחי בתקופה קרטיקון תחתון לפני 107 עד 100 מיליון שנה לפני זמננו במונגוליה. דינוזאור זה הוא קרובו של הדיינוכירוס ושל משפחת הדיינוניכירוסיים, אך שייך למשפחה נפרדת - **הרפימימיים** (Harpymimidae). הוא תואר ב-1984 בידי החוקרים ריצ'רד ברסבולד (אנ') ואלטנגרל פרל (אנ'), וכלל מין יחיד - *Harpymimus okladnikovi*, הקרוי על שם החוקר הסובייטי אלכסיי אוקלדניקוב (אנ').

ההרפימימוס ידוע בעיקר משרידים חלקיים שכללו בעיקר לסת תחתונה בתצורת חורן דוח (אנ') שבמדבר גובי, במונגוליה. הוא הגיע לאורך של 3.5 מטר והיה בעל מבנה לסתות שונה משל שאר בני קבוצת דמויי-אורניתומימיים הידועים כחסרי שיניים עם לסתות מוארכות דומות למקור. במקומם הוא הכיל חלל לסת רחבה עם מעל ל-75 שיניים חרוטיות. מבנה זה דומה לקרובו הפליקנימימוס וייתכן ששניהם היו אוכלי דגים שהשתמשו בלסתות כדי לחטוף דגים. הלסתות הקשיחות כוסו במקור והגוף היה מכוסה נוצות. הזרועות היו ארוכות עם שלוש אצבעות שהסתיימו בטפרים חדים.

ההרפימימוס נחשב לסוג פרימיטיבי יחסית המהווה אב מקשר בין האורניתומימיים ששכנו באסיה כמו הדיינוכירוס, לבין אלה שנמצאו באירופה ובאמריקה הצפונית.

קישורים חיצוניים
----------------

ויקישיתוף מדיה וקבצים בנושא **הרפימימוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**רולנד יעקובי** (בהונגרית: **Jacobi Roland**;‏ 9 במרץ 1893 – 22 במאי 1951) היה שחקן טניס שולחן יהודי-הונגרי, אלוף העולם הראשון ביחידים (לונדון 1926), בעל 6 מדליות מאליפויות העולם, מהן 4 זהב, ביחידים, בזוגות, בזוגות מעורבים וקבוצתי. היה בין מייסדי הפדרציה הבינלאומית לטניס שולחן.

ביוגרפיה
--------

יעקובי נולד בבאנסקה ביסטריצה, האימפריה האוסטרו-הונגרית. עורך דין במקצועו.

### אלוף העולם הראשון בטניס שולחן ביחידים

במסגרת אליפות הבינלאומית השנייה בטניס שולחן שנערכה בברלין, גרמניה ב-16 בינואר 1926 היה בין מייסדי הפדרציה הבינלאומית לטניס שולחן, שארגנה בשלב הראשון את הקונגרס הראשון בטניס שולחן שבו דנו בנושא הציוד, עקרונות וחוקי המשחק ואת אליפות העולם הראשונה שנערכה בלונדון, אנגליה בתחילת דצמבר אותה שנה. באליפות הוא זכה ב-4 מדליות, 3 זהב ו-1 כסף. מדליות זהב, בטורניר ליחידים לאחר שניצח במשחק הגמר את חברו לנבחרת זולטאן מצ'לוביץ' 0-3 במערכות (12-21, 22-24, 19-21), בטורניר בזוגות ביחד עם דניאל פצ'י לאחר שניצח במשחק הגמר את זולטאן מצ'לוביץ' ובלה וון קרלינג 1-3 במערכות (15-21, 11-21, 21-19, 11-21) ובטורניר הקבוצתי ביחד עם, זולטאן מצ'לוביץ', בלה וון קרלינג ודניאל פצ'י לפני אוסטריה שזכתה בכסף ואנגליה והודו שזכו בארד. מדליית כסף, בטורניר לזוגות מעורבים ביחד עם לינדה גליסון מבריטניה לאחר שהפסידו במשחק הגמר לזולטאן מצ'לוביץ' ומריה מדניאנסקי 2-0 במערכות (21-14, 21-8).

באליפות העולם השנייה שנערכה בסטוקהולם, שוודיה בסוף ינואר 1928 הוא זכה בשתי מדליות, זהב וארד. מדליית זהב, בטורניר הקבוצתי ביחד עם שנדור גלנץ, לאסלו בלאק, זולטאן מצ'לוביץ' ודניאל פצ'י לפני אוסטריה ובריטניה ומדליית ארד בטורניר לזוגות ביחד עם זולטאן מצ'לוביץ'. בטורניר ביחידים הוא הפסיד בשלב שמנית הגמר ולא הצליח להגן על תוארו.

קישורים חיצוניים
----------------

* Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית)
הרב **צבי קינסטליכר** (תרל"א, 1871 - ז' באדר א' תשכ"ה, 9 בפברואר 1965) היה רב ופוסק הונגרי בטרנסילבניה שלפני השואה.

ביוגרפיה
--------

נולד לאריה, בעיירה האנסדורף (אנ') שליד פרשבורג. מגיל תשע למד בישיבת הרב חיים אליעזר דייטש בעיר הולדתו. בגיל 14 עבר ללמוד בישיבתו של הרב משה גרינוולד בעל ערוגת הבושם בהומנא ולאחר מכן בקישווארדה. בשנת תרנ"א עבר ללמוד בישיבתו של הרב שמחה בונם סופר בפרשבורג. הוסמך להוראה מרבותיו הרב סופר והרב גרינוולד, וכן מרבה של סמיהאי הרב יהודה גרינפלד, ומהרב מרדכי וינקלר. לאחר נישואיו נתקבל כרב העיר באנפי-האניאד (Huedin) במחוז קלוז' ובשנת תרע"ג נתקבל כרב לקהילת הסטטוס קוו ("ספרדית"). בעיר סיביו (הערמאנשטאדט) בה ניהל את עדתו עד עלייתו לישראל בשנת תש"ט.

בישראל עמד בראש "אהבת-ציון כולל זיבנבורגן" של יוצאי טרנסילבניה. העדיף להתרחק מעיסוק בענייני ציבור.

נפטר בגיל 94 והובא לקבורה בחלקת הרבנים בהר המנוחות. 

ספרו שו"ת באר צבי ובאר צבי על התורה פורסמו לאחד פטירתו בשנת תשל"א.

חתנו היה הרב בצלאל שטרן, רב במלבורן ובווינה, מחבר שו"ת "בצל החכמה".

קישורים חיצוניים
----------------

* צבי קינסטליכער, **שו"ת באר צבי**, מהדורת ירושלים, תשל"א, באתר היברובוקס

הערות שוליים
------------

1. ↑  
	* יצחק יוסף כהן, חכמי טרנסילבניה, מכון ירושלים, ירושלים, תשמ"ט עמ' 207
2. ↑  
	* יצחק יוסף כהן, חכמי טרנסילבניה, מכון ירושלים, ירושלים, תשמ"ט עמ' 207
3. ↑  התפלגה מהקהילה האורתודוקסית ב-1920. יוסף עוגני, **לקורות היהדות בטרנסלבניא**, 1950. עמ' 117.
4. ↑  חתימתו על קול קורא לעזרה לקרן השביעית בשנת השמיטה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299558805171

 |
**אלכסיי בוריסוביץ' מילר** (ברוסית: **Алексей Борисович Миллер**; ‏נולד ב-31 בינואר 1962 בלנינגרד, ברית המועצות) הוא כלכלן ואיש עסקים רוסי. מכהן כמנכ"ל תאגיד "גזפרום" משנת 2001.

ביוגרפיה
--------

מילר נולד בלנינגרד בינואר 1962 למשפחה ממוצא גרמני. אמו ליודמילה אלכסנדרובנה נפטרה בשנת 2009, אביו בוריס ואסילייביץ' מילר נפטר ב-1986 בגיל 24. הוריו היו עובדי מכון המחקר המדעי לרדיו אלקטרוניקה של המשרד לתעשייה אווירית, שהפך לאחר מכן לחברת "לנינץ". אמו הייתה מהנדסת ואביו עבד כשְׁרַברָב. הוריו קבורים בבית העלמין קינובייבסקי בסנקט פטרבורג.

מילר למד בבית הספר מספר 330 ברובע נבסקי בלנינגרד. ב-1984 סיים את לימודיו במכון לכלכלה ופיננסים של לנינגרד על שם ווזנסנסקי.

בשנות ה-80 היה חלק מקבוצת כלכלנים רפורמטורים בהנהגת אנטולי צ'ובאיס. לאורך מרבית שנות ה-80 של המאה ה-20 התמקד בלימודיו והיה לכלכלן במכון מחקר מדעי בלנינגרד ולמד במכון הלנינגרדי לכלכלה ופיננסים עד שנת 1990.

ב-1990 היה לחבר בוועדה לרפורמות כלכליות של מועצת סנקט פטרבורג, שנקראה אז בשם "לנסובייט". עד 1996 עבד גם בוועדה לקשרי חוץ של עיריית סנקט פטרבורג וכיהן כסגן יושב ראש הוועדה, בתקופה שולדימיר פוטין כיהן כיו"ר אותה ועדה.

בשנים 1996–1999 ניהל את פיתוח ההשקעות בחברה שניהלה את נמל סנקט פטרבורג. עד שנת 2000 ניהל את חברת המים "מערכות הצנרת הבלטיות" (Балтийская трубопроводная система).

בשנת 2001 עבר למוסקבה ומונה לסגן שר האנרגיה של רוסיה וזמן קצר לאחר מכן מונה ליו"ר דירקטוריון חברת "גזפרום". ב-18 במרץ 2010 נבחר לכהן כסגן נשיא התאחדות הכדורגל הרוסית.

על פי המהדורה הרוסית של Forbes, מילר נחשב לאחד ממנהלי החברות העשירים ביותר ברוסיה. נכון לשנת 2016 עמד סך הכנסותיו על 17.7 מיליון דולר. בפברואר 2021 נבחר ל־5 שנים נוספות כיו"ר דירקטוריון גזפרום.

בשנת 2022, בעקבות הפלישה הרוסית לאוקראינה וקשריו עם נשיא רוסיה ולדימיר פוטין, הטילה עליו בריטניה סנקציות הכוללות הקפאת נכסים ואיסור נסיעה. גם ארצות הברית הטיל על מילר סנקציות דומות.

חייו האישיים
------------

אלכסיי מילר נשוי לאירינה ולזוג יש בן.

מילר נחשב לעסקן ספורט פעיל. ברשותו שני סוסים שהוא ייבא מארצות הברית ומשתתפים במרוצי סוסים. הוא אוהד מושבע של קבוצת הכדורגל זניט סנקט פטרבורג, וחברת גזפרום שבראשה הוא עומד היא הספונסר הראשי של הקבוצה.

קישורים חיצוניים
----------------

ויקישיתוף מדיה וקבצים בנושא **אלכסיי מילר** בוויקישיתוף
* אלכסיי מילר, ברשת החברתית אינסטגרם
* אלכסיי מילר באתר "גזפרום" (ברוסית)
* אלכסיי מילר ב"לנטה-פדיה"

הערות שוליים
------------

1. ↑  Foreign, Commonwealth & Development Office, Abramovich and Deripaska among 7 oligarchs targeted in estimated £15 billion sanction hit, GOV.UK, ‏4 בפברואר 2022
2. ↑  Mark Landler, Stephen Castle, U.K. vs. Oligarchs: ‘The Gloves Are Now Off’, New York Time, ‏בפברואר 2022

|  |  |
| --- | --- |
| בקרת זהויות עריכת הנתון בוויקינתונים | 
* NLP: A26670744
* VIAF: 306404832
* WorldCat: viaf-306404832

 |
רוליפלקס 2.8F
רוליפלקס (**Rolleiflex**) הוא שמן המסחרי של מגוון דגמי מצלמות מתוצרת החברה הגרמנית רולי (Rollei) המיועדות בעיקר לצלמים מקצועיים. לעיתים קרובות השם רוליפלקס מתייחס לסדרת דגמי היוקרה של מצלמת רפלקס כפולת עדשות (באנגלית: twin lens reflex, ר"ת TLR) בפורמט בינוני מתוצרת רולי. אולם תחת הלוגו של רוליפלקס יוצר אף מגוון של מצלמות אחרות, בהן כפולות עדשה, בעלות עדשה בודדה (SLR), בפורמט בינוני, ב-35 מ"מ ובפורמט דיגיטלי.

מצלמות רוליפלקס כפולות עדשה נודעו בזכות ממדיהן הקטנים, היותן קלות משקל, עמידות לפגיעה, מבנה מכני פשוט, ועיניות הצצה נוחות. העדשות במצלמות באיכות מעולה ומיוצרות על ידי חברות זייס (75 מ"מ, צמצם 3.5) ושניידר (80 מ"מ, צמצם 2.8). מצלמות אלה נעשו אהודות מאוד בקרב צלמים וקמו להן חיקויים רבים.

תמונות
------

* 
*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רוליפלקס** |

* האתר של חברת Rollei (באנגלית)
* רוליפלקס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4488092-3

 |